Det demokratiske partiet (Sør-Korea, 2008)

Det demokratiske partiet (hangul: , hanja: , rr: Minju-dang, mr: Minju-tang) var et liberalt og sentrumsnært politisk parti i Sør-Korea. Etter Parlamentsvalget i Sør-Korea 2008 var partiet landets ledende opposisjonsparti. 16. desember 2011 etablerte partiet, sammen med Citizen Integration Party og Federation of Korean Trade Unions et nytt politisk parti som stilte opp ved parlamentsvalget 11. april og presidentvalget 19. desember. Navnet på det nye partiet var «Det demokratiske enhetspartiet».

Partiet hentet støtte fra yngre generasjoner og fra Jeolla-regionen helt sør i landet. Partiet fikk støtte ved å være motstander av riksrettssaken mot president Roh Moo-hyun. Partiets forgjenger vant 32 av 49 seter i Seoul, 44 av 62 i Incheon og Gyeonggi i 2004, noe som var en bekreftelse på presidentens støtte i befolkningen. En rekke suppleringsvalg i flere distrikter førte derimot til at partiet mistet majoriteten i nasjonalforsamlingen.

 Politisk plattform 
Det demokratiske partiet har støttet militante fagforeninger og vært tilhenger av regulering av næringslivet. Det har støttet økte sosiale tjenester for lavinntektsgrupper finansiert ved økt skattlegging av middelklassen og har lagt mindre vekt på den økonomiske veksten. En av strategiene har vært å fokusere mer på inntektsforskjellene, selv om forskjellene er forholdsvis små sammenlignet med USA og Vest-Europa.

Partiet har støttet grupper som er positive til Nord-Korea og har støttet regjeringens politikk om å yte bistand til nabolandet uten betingelser, den såkalte solskinnspolitikken.

 Historie 
Partiet kan sees som en fortsettelse av Uri-partiet, som i 2004 brøt ut fra Millennium demokratiske parti. Uri-partiet var tidligere president Roh Moo-hyuns parti og fikk flertall i nasjonalforsamlingen etter parlamentsvalget 2004. Uri-partiets ledere støttet Roh-administrasjonens politikk for å redusere landets tradisjonelt sterke allianse med USA og Japan. Imidlertid mislyktes partiets politikk på flere områder, og partiets støtte krympet.

I 2007 slo Uri-partiet seg sammen med Det forente nye demokratiske partiet og ble til Det forente nye demokratiske partiet. I 2008 ble Det forente nye demokratiske partiet slått sammen med Det demokratiske partiet (inntil 2002 kjent som Millennium demokratiske parti) til Det forente liberale partiet. Man hadde lyktes i å gjenforene liberale, sentrumsnære krefter i sørkoreansk politikk, og noen måneder senere ble partiets navn endret til det nåværende.

Historien til Det demokratiske partietDet demokratiske partiet (18. august 1945)↓Koreas demokratiske parti (1945)↓↓Joseon demokratiske parti (18. august 1945) Det demokratiske nasjonalistpartiet (1949) → Det demokratiske partiet (1955) → Det forente partiet (1957)↓Det nye demokratiske partiet (1960)↓↓Det demokratiske rettferdighetspartiet (1963)↓↓Det demokratiske partiet  (1963)↓↓Det liberale demokratiske partiet (1963)↓↓Folkepartiet (1963)↓Fremskrittspartiet (1957) → Det nye koreanske demokratiske partiet (1966) → Det nye demokratiske partiet (1967) → Nasjonalistpartiet (1971) → Det demokratiske forente parti (1973)↓Det demokratiske Korea-partiet (1981) → Det nye koreanske demokratiske parti (1985) → Det forente demokratiske partiet (1. mai 1987 - 12. november 1987)↓Det forente demokratiske partiet(12. november 1987 – 15. februar 1990)↓Partiet for fred og demokrati (12. november 1987 – 15. april 1991)↓ Det demokratiske partiet (15. juni 1990 – 16. september 1991)↓Det nye demokratiske partiet → Det demokratiske partiet (1. mai 1987 – 12. november 1987)↓Den nasjonale kongress for ny politikk(5. september 1995 – 20. januar 2000)↓↓Det forente demokratiske partiet (21. desember 1995 – 24. november 1997) Det nye folkepartiet↓Millennium demokratiske parti(20. januar 2000 – 28. august 2002)↓Det nasjonale reformpartiet → Uri-partiet(28. august 2002 – 5. august 2007)↓Millennium demokratiske parti → Det demokratiske partiet(28. august 2002 – 17. februar 2008)↓↓Uri-partiet(5. august 2007 – 18. august 2007)↓↓Det forente nye demokratiske partiet(5. august 2007 – 18. august 2007)↓↓Det forente nye demokratiske partiet (18. august 2007 – 17. februar 2008)↓Det forente demokratiske partiet → Det demokratiske partiet (17. februar 2008 – 16. desember 2011)Det demokratiske partiet → Det demokratiske enhetspartiet (16. desember 2011 – 26. mars 2014)

 Se også 
Politiske partier i Sør-Korea
Valg i Sør-Korea

 Referanser 

 Eksterne lenker 


Kategori:Tidligere politiske partier i Sør-Korea
Kategori:Liberale partier
Kategori:Politiske partier etablert i 2008
Kategori:Politiske partier nedlagt i 2011
Kategori:2008 i Sør-Korea
Kategori:2011 i Sør-Korea